Breithiúnas na Cúirte Breithiúnais (an Chéad Dlísheomra) an 9 Deireadh Fómhair 2025  (iarraidh ar réamhrialú ón gCúirt Uachtarach-Éire), – sna himeachtaí a bhaineann le forghníomhú barántais gabhála Eorpaigh arna eisiúint i gcoinne SH
(Cás = "n" "Case"  IF
= "o" "Joined Cases" C-798/23 1, Abbottly) 2
(Tarchur chun réamhrialú – Comhar póilíneachta agus comhar breithiúnach in ábhair choiriúla – Cinneadh Réime 2002/584/CGB – Airteagal 4a(1) – Nósanna imeachta um thabhairt suas idir Ballstáit – Barántas gabhála Eorpach – Coinníollacha maidir le forghníomhú – Forais le neamhfhorghníomhú roghnach – Forghníomhú éigeantach – Eisceachtaí – An coincheap ‘triail a raibh an cinneadh mar thoradh uirthi’ – Pianbhreith chomhlántach de chur faoi mhaoirseacht na bpóilíní – Sárú na gcoinníollacha a fhorchuirtear leis an maoirseacht sin – Cinneadh lena ndéantar pianbhreith choimeádta den phianbhreith lena gcuirtear an duine faoi mhaoirseacht na bpóilíní – Pianbhreith arna tabhairt in absentia)
Teanga an cháis: an Béarla
An chúirt a rinne an tarchur
Cúirt Uachtarach
Páirtí sna príomhimeachtaí
SH
An chuid oibríochtúil
Maidir le hAirteagal 4a(1) de Chinneadh Réime 2002/584/CGB ón gComhairle an 13 Meitheamh 2002 maidir leis an mbarántas gabhála Eorpach agus na nósanna imeachta um thabhairt suas idir Ballstáit arna leasú le Cinneadh Réime 2009/299/CGB ón gComhairle an 26 Feabhra 2009,
ní mór léiriú a dhéanamh mar seo a leanas:
cumhdaítear leis an gcoincheap ‘triail a bhfuil an cinneadh mar thoradh uirthi’, de réir bhrí na forála sin, imeachtaí ar féidir le cúirt náisiúnta, ag a ndeireadh a ordú, mar gheall ar shárú na gcoinníollacha a ghabhann le pianbhreith de chur faoi mhaoirseacht na bpóilíní a forchuireadh ar an duine lena mbaineann roimhe sin mar chomhlánú ar phianbhreith choimeádta, go ndéanfar tréimhse na pianbhreithe breise sin nár cuireadh isteach a thiontú ina pianbhreith choimeádta, agus 2 lá de mhaoirseacht na bpóilíní á meas mar 1 lá de chailleadh saoirse.
____________
1 IO C, C/2024/1845.
1 Is ainm bréige é ainm an cháis seo. Ní fhreagraíonn sé d’fhíorainm aon pháirtí sna himeachtaí.